स्वामी शंकरदेव ही उस दिव्य योग मंदिर ट्रस्ट के मालिक थे जिसके सर्वेसर्वा आज बाबा रामदेव हैं। जिस वक्त दिल्ली में बाबा रामदेव भ्रष्टाचार के खिलाफ बिगुल बजा रहे थे, उत्तराखंड में पुलिस उनके गुरु स्वामी शंकरदेव की गुमशुदगी के केस में फाइनल रिपोर्ट लगा रही थी। स्वामी शंकरदेव अपनी कर्मभूमि हरिद्वार से 16 जुलाई 2007 को अचानक अदृश्य हो गए। हमने उनके बारे में पड़ताल की तो खुफिया कैमरे की पहली मुठभेड़ हई SOG के SI आरबी चमोला से। चमोला को ही बाबा रामदेव के गुरु को ढूंढने का जिम्मा सौंपा गया था। फिलहाल चमोला SI, आर्म्स ट्रेनिंग स्कूल, हरिद्वार हैं।